Leif Egil Reitan

Leif Egil Reitan, (født 16. juli 1927 i Stavanger, død 28. juli 1990 i Oslo) var en norsk maler, grafiker, lærer og tegner. Reitan er blant annet representert i Riksgalleriet, Museet for samtidskunst, Oslo kommunes kunstsamlinger, Norsk Hydros samlinger og flere andre store kunstsamlinger. Reitan var tidligere gift med kunstneren Runa Førde; ekteparet fikk tre sønner.

Bakgrunn og arbeid 
Reitans tidlige verker gjenspeiler den senkubiske, geometriske billedformen som hadde en dominerende stilling både før- og etter krigen i Norge. Motivene hadde utgangspunkt i naturen, enten i form av menneskegrupper, trestammer eller klipper. Hans egen uttalelse om at han var “(...) mest interessert i rytmikken i en gruppe og stemningen man får ved å sette gruppen i relasjon til landskapet”, peker mot en billedbyggende interesse. Utfordringen var å skape en følelse av rom og bevegelse uten sentralperspektivets hjelp. 

Ut over 50-tallet, med større tilgang til impulser spesielt fra Pariserskolen, skjedde en gradvis billedmessig frigjøring fra “virkeligheten” blant de yngre norske kunstnerne. Dette skjedde i form av en lyrisk abstraksjon med assosiasjoner til landskap, i form av et gestisk maleri eller med motiver som var konsentrert ned til grunnleggende former eller visuelle inntrykk. Sistnevnte bygget også på tradisjonen fra den syntetiske kubismen, Bauhaus-skolen og den hollandske gruppen De Stijl.

På midten av 60-tallet fant Johs. Rian, Odd Tandberg og Gunnar S. Gundersen fram til sine særpregede non-figurative billeduttrykk. Omtrent på samme tid tok Reitan spranget mot et nonfigurativt maleri der skarpt avgrensede fargefelt var stilt rytmisk opp mot hverandre. Bildene har en behersket koloritt, og er preget av kontroll, balanse og strukturell klarhet. Bildenes konstruktive og konkrete formspråk peker mot kunstneriske forbilder som Victor Vasarely, Auguste Herbin, Alberto Magnelli, som alle deltok i utstillingen Klar Form på Kunstnernes Hus i Oslo i 1952.

Inspirasjon fra de amerikanske 60-tallsretningene som popkunst, optisk kunst og hardedge, synes å ha virket frigjørende på Reitan. Arbeidet med fargeflater heller enn former der fargetonene er entydige og udifferensierte og kretsingen om optiske illusjoners effekter, leder mot hans dynamiske billeduttrykk på 70- og 80-tallet. “Motivene” henter trekk fra så ulike kilder som det franske lyriske, informelle eller gestetiske maleri, futuristenes fartspregede maskinestetikk til noe som likner på Roy Lichtensteins popversjon av det ekspressive strøket. Utviklingen ser ut til å være mot en stadig større frihet i forholdet mellom figur og grunn, noe som leder mot Reitans veggdekorasjoner i Moss handelsskole fra 1975, der formene får utfolde seg rytmisk i et større format.

På 1980-tallet arbeidet Reitan også i et mindre format, gjerne i kombinasjoner av akvarell og kinesisk tusj. I disse bildene gjeninntreffer figurasjonen i form av menneskekroppen.
Har deltatt på Statens Høstutstilling som maler, grafiker og tegner siden 1952.

Utdannelse 
Kunstskolen i Trondheim under maleren Oddvar Alstad 1947-1949.
Hospiterte i radérklassen til overlærer Chrix Dahl ved Statens håndverks- og kunstindustriskole. Statens Kunstakademi 1949-1953.
Statens sløyd- og tegnelærerskole 1954-1955.
Kunsthistorie og klassisk arkeologi ved Det norske institutt i Roma 1963-1964.

Stipender og utenlandsopphold  
 Statens Kunstfond 1952
 Finnes legat 1953, 1954
 UKS stipend 1954
 Lorch-Schives legat 1959
 3% Fondets arbeidsstipend 1960
 Helga og Hans Reuchs legat 1960
 Hjelmestjerne Rosencrones legat 1962
 Ragnhild Keysers legat 1962
 Namdalstipendet 1965
 Statens 3-årige arbeidsstipend 1974
 Statens garantiinntekt for kunstnere 1977-1990
 Stipend fra Hjelpefondet for eldre kunstnere 1989
 Studiereiser til Frankrike, Italia, Marokko, Spania, Portugal, Hellas, Sri Lanka m.m.
 Vant flere konkurranser for innkjøp av kunst, blant annet i forbindelse med Arbeiderpartiets 100-årsjubileum i 1987, hvor han vant med maleriet “Frihetsfesten”.

Utsmykninger, representasjon og innkjøp 
 Større veggdekorasjon, muralmaleri ved Malakoff videregående skole i Moss.
 Representert i flere samlinger, blant annet i Riksutstillingen (Riksgalleriet), Museet for samtidskunst, Oslo kommunes kunstsamlinger, Norsk Hydros samlinger og ved en rekke kunstforeninger.
 Innkjøpt av blant annet: Norsk kulturråd, Kulturfondet, Utenriksdepartementet, diverse skoler, hoteller og sykehus, NKL, Danske Kunstcirkler, Kultur og Minne i Sarpsborg, AS Jøtul, Jahre Line, Informa reisebyrå, AS Spillumverket, Arkitektfirmaet Sørplan i Kristiansand, Oslo Politikammer, Vår bank og forsikring, Oslo kommunes kunstsamlinger, Oslo Kinematografer, Norges Bank.

Utstillinger

Separatutstillinger 
 Trondheim kunstforening, med Håkon Bleken: 1951
 Ringerikes kunstforening, med Håkon Bleken: 1952
 UKS, med Dag Frogner og Thorstein Rittun: 1957
 Galleri Per, Oslo: 1962 og 1964
 Sarpsborg kunstforening: 1964
 Kristiansund kunstforening: 1965
 Namsos kunstforening: 1965
 Namdalsstipendet: 1965
 Galleri 27, Oslo: 1966
 Ålesund kunstforening: 1969
 Galleri BKF, Stavanger: 1969
 Tønsberg kunstforening: 1970
 Kunstnernes Hus, Oslo: 1971
 Galleri Oddvar Olsen, Drammen: 1972
 Galleri F15, Jeløya, Moss: 1974
 Ibsenhuset, Skien: 1975
 Skien kunstforening: 1975
 Moss kunstforening: 1976
 Galleri LNM, Oslo: 1980
 Nordkallottenes hus, Tromsø: 1980
 Galleri Oddvar Olsen, Drammen: 1981
 Galleri Vågen, Stavanger: 1981
 Studio Oriental AS, Oslo: 1981
 Galleri GE, Lillehammer: 1982
 Truls galleri og sølvsmie, Vik på Ringerike: 1983
 Kunstnerforbundet: 1988
 Retrospektiv minneutstilling i Oslo kunstforening: 1995
 Galleri Fortuna, Skien: 1999

Kollektive gruppeutstillinger 
 Statens høstutstilling som maler, grafiker og tegner: 1951, 1952, 1953, 1961, 1962, 1963, 1964, 1965, 1966, 1970, 1971, 1972, 1973, 1974, 1975, 1976, 1979 og 1983
 Sommerutstillingen og juleutstillingen i Trondheim kunstforening: 1949, 1950, 1951, 1952, 1953 og 1954
 Kunstnerforbundets juniutstilling, 1953
 Svart og Hvitt i dag, Kunstnerforbundet og Sommerutstillingen UKS, 1953
 Trondheim kunstforening - gruppen Salamanderne, 1954
 8 grafikere, Fredrikstad kunstforening, 1955
 Vårutstillingen UKS: 1959, 1960, 1961, 1963, 1964, 1965, 1966 og 1969
 UKS jubileumsutstilling, Kunstnernes Hus, 1957
 UKS juleutstilling, 1963
 UKS utstilling, 1965
 Den Nord-Norske kunstutstillingen, 1962 og 1963
 Biennalen i Rostock, Tyskland ,1962 og 1964
 De Unge, Galleri 27 Oslo og Namsos kunstforenings høstutstilling, 1965
 Kunst am Norwegen, Kunstamt Berling, Wilmersdorf Tyskland, 1966
 Zeitgenossische maler aus Norwegen, Hamburg, 1967
 Ung skandinavisk kunst, Galleri F15, Moss, 1968
 Vestlandsutstillingen, 1972
 Norsk i dag - Riksgalleriets utstilling i Kong Haakons kirke, København, 1975
 Kunst i dag - Galleri Plaisiren, Hasselbys slott, Stockholm, 1976
 Exposition de pintores Noruegos, Club Playa del Moro, Tenerife, 1978
 Østlandsutstillingen, 1979, 1980 og 1981
 LNM utstilling i Arendal og Gjøvik, 1980
 LNM vandreutstilling, skoler i Gøteborg, 1980
 LNM utstilling i samarbeid med Block-Wathne, 1980
 LNM vandreutstilling, 1982
 Kunst på gjerdet, OBK Oslo Bliende Kunstnere, 1982
 Trønderlagsutstillingen, 1982
 Idrett og Kunst - Riksgalleriet, 1984, 1985, 1986 og 1988
 Svelvik kunstforening, 1984
 LNM Nord-Norge utstillingen, 1985
 Tema Frihet, Aktuell kunst Oslo, 1987
 LNM’s jubileumsutstilling, Oslo kunstforening, 1988
 Juleutstilling, Kunstnerforbundet Oslo, 1988
 Samtidskunst, salgsutstilling, Galleri Fortuna Skien, 1999

Referanser 

Norske kunstnere